**ROZSAH A DOBA SERVISU PREDMETU ZÁKAZKY**

**„Dodanie nových podvozkov kategórie N3G v prevedení 4 x 4.2 v celkovom počte 18 ks s príslušnými nadstavbami “**

**UCHÁDZAČ:**

Sídlo/Adresa:

Štatutárny orgán:

IČO:

DIČ:

Bankové spojenie:

Číslo účtu:

Telefón:

e-mail:

Verejný obstarávateľ na vyššie uvedený predmet zákazky bližšie identifikovaný v prílohe č. 3 súťažných podkladov - Opis predmetu zákazky požaduje poskytovanie záručného servisu a pravidelného údržbového servisu predpísaného výrobcom (garančnej prehliadky) počas plynutia záručnej doby v trvaní 60 mesiacov odo dňa uvedenia každej časti predmetu zákazky do prevádzky (dátum uvedený v preberacom protokole - na každom dodacom liste špeciálneho nákladného vozidla zvlášť), kedy časťou predmetu zákazky pre účely tejto prílohy č. 4 SP, sa rozumie 1 ks plnohodnotného a funkčne spôsobilého špeciálneho nákladného vozidla vrátane podvozku, príslušnej nadstavby a radlice. Ďalej verejný obstarávateľ požaduje bezplatné odborné poradenstvo a technickú pomoc k predmetu zákazky prostredníctvom odborne spôsobilých osôb a poskytovanie tzv. garancie mobility, kedy uchádzač poskytne verejnému obstarávateľovi náhradné plnohodnotné a funkčne spôsobilé špeciálne nákladné vozidlo vrátane podvozku a príslušnej nadstavby po dobu odstraňovania poruchy, a to všetko počas plynutia záručnej doby. Účelom servisu je zabezpečenie optimálnych a efektívnych podmienok prevádzkyschopnosti a disponibility každej časti predmetu zákazky. Záručný servis v trvaní 60 mesiacov musí byť vykonaný v rozsahu minimálne predpísaných úkonov stanovených výrobcom podvozku, výrobcom nadstavby a výrobcom radlice v rámci garančnej prehliadky najmä:

* vykonanie kontroly podvozku v zmysle predpisov výrobcu
* vykonanie kontroly nadstavby v zmysle predpisov výrobcu
* výmena motorového oleja a olejového filtra
* výmena vzduchového a kabínového filtra
* výmena chladiacej kvapaliny
* vykonanie kontroly podvozku, nadstavby a radlice pred zimnou údržbou
* výmena oleja a filtra v prevodovke
* výmena oleja a filtra v nápravách
* kontrola klimatizácie a nezávislého kúrenia
* opravy a výmena dielov podliehajúcich bežnému opotrebeniu (motor, prevodovka, spojka, podvozok, prevodovka riadenia, zavesenie kolies, kabína, komponenty brzdovej sústavy, komponenty elektrického a vzduchového systému, snímače, ovládače, žiarovky, poistky, stierače, nadstavba, radlica) s výnimkou pneumatík a akumulátorov
* kontrola akumulátorov
* prevzatie nákladov na výjazd mechanika prípadne odťah vozidla do najbližšieho zmluvného servisného strediska v prípade poruchy v rámci Banskobystrického kraja

Vzdialenosť servisného strediska alebo zmluvného servisného strediska pre účely výkonu servisných činností je vo vzdialenosti max. 150 km od miesta sídla verejného obstarávateľa (BBRSC, a. s., Majerská cesta 94, 974 96 Banská Bystrica), pričom náklady na dopravu súvisiacu s vykonaním záručného servisu do vzdialenosti 150 km od sídla verejného obstarávateľa znáša verejný obstarávateľ. V prípade, ak vzdialenosť sídla alebo iného miesta výkonu servisných činností je väčšia ako 150 km od sídla verejného obstarávateľa, náklady na dopravu predmetu opravy/servisu znáša úspešný uchádzač v rozsahu prevyšujúcom vzdialenosť 150 km od sídla verejného obstarávateľa (t.j. od 150 km vyššie). Príslušná sadzba bude určená v súlade s článkom IX ods. 9 Prílohy č. 2 Súťažných podkladov – Kúpna zmluva. Pri posudzovaní vzdialenosti v km bude verejný obstarávateľ vychádzať z aplikácie Google Maps, pričom vyberie najkratšiu možnú cestnú vzdialenosť.

*Definícia pojmov*

**Záručná doba:** 24 mesiacov + predĺžená o 36 mesiacov (spolu 60 mesiacov) odo dňa uvedenia do prevádzky každej časti predmetu zákazky.

**Záručný servis:** rozumie sa odstraňovanie prevádzkových porúch a porúch, ktoré vzniknú bežným opotrebovaním na každej časti predmetu zákazky, zabezpečenie potrebných originálnych náhradných dielov a ich namontovanie z dôvodu odstránenia poruchy v priebehu záručnej doby (24 mesačnej záručnej doby a 36 mesačnej predĺženej záručnej doby).

**Pozáručný servis:** rozumie sa odstraňovanie prevádzkových porúch a dodávka originálnych náhradných dielov a ich namontovanie na každú časť predmetu zákazky vrátane garančných prehliadok a príslušnej údržby po dobu min. 10 rokov po uplynutí záručnej doby 60 mesiacov, a to za primeranú odplatu.

**Garančná prehliadka:** rozumie sa pravidelný údržbový servis predpísaný výrobcom na každú časť predmetu zákazky vykonaný v rámci záručného a pozáručného servisu.

**Oprava:** rozumie sa odstraňovanie prevádzkových porúch a dodávka originálnych náhradných dielov pre každú časť predmetu zákazky pre účely porúch, ktoré vzniknú na základe mimoriadnej udalosti (havária, dopravná nehoda, živel), neodbornou manipuláciou, či inými vplyvmi.

*V ……………….…….., dňa .................... ……………………………….......................*

*[uviesť miesto a dátum podpisu] [vypísať meno, priezvisko a funkciu*

*oprávnenej osoby uchádzača]*

*Poznámka:*

* *dátum musí byť aktuálny vo vzťahu ku dňu uplynutia lehoty na predkladanie ponúk;*